Karin Enke

Karin Enke (Dresden, 20 juny 1961) is in earder Dútsk reedrydster. Wilens har karriêre kaam se út foar it doetiidske East-Dútslân. Se is ek wol bekend ûnder har troude nammen Karin Busch, Karin Kania en Karin Richter. 

Enke begûn op jonge leeftiid as keunstridster, en waard by de Europeeske kampioenskippen fan 1977 sels njoggende. Har lingte wie lykwols in neidiel by it keunstriden, en fan 1978 ôf gie se har dêrom rjochtsjen op it langebaanriden. Mei sukses, twa jier letter waard se sawol wrâldkampioen sprint as olympysk kampioen op de 500 meter. 

Enke soe yn totaal alve wrâldtitels winne, seis op it sprint kampioenskip en fiif op it allround kampioenskip. Se die trije kear mei oan de Olympyske Winterspullen (1980, 1984 en 1988)

Enke ried by har reedrydkarriêre wrâldrekôrs op de 500, 1000, 1500 en 3000 meter. Benammen de 1.59,30 op de 1500 meter, dy't se op 22 maart 1986 op Medeo de iisbaan fan Alma-Ata ried, is ferneamd. Net allinnich wie Enke de earste frou dy't ûnder de twa minuten dûkte, it rekôr soe has tolve jier oant 29 novimber 1997 stean bliuwe, doe't Catriona Le May-Doan op de Olympic Oval yn Calgary 1.57,87 ried.

Op 3 jannewaris 2010 die Giselher Spitzer (in Dútske sporthistoarikus en ûndersiker fan de Berlynske Humboldt-universiteit) yn it skiednisprogramma Andere Tijden op basis fan Stasi-dokuminten út de doeken dat de East-Dútske reedrydster Enke yn 1984 preparearre wie mei doping. Andere tijden Sport

 Persoanlike rekords 
 Ofstân Tiid Datum Baan 500 meter39,2422 febrewaris 1988 Olympyc, Calgary1000 meter1.17,7026 jannewaris 1988 Olympyc, Calgary1500 meter1.59,3022 maart 1986 Medeo, Alma-Ata3 km4.17,765 desimber 1987 Olympyc, Calgary5 km7.39,8222 maart 1986 Medeo, Alma-Ata

 Resultaten 
 jier  EKAllround  WKAllround WKSprint   OlympyskeSpullen 1980 17500 m, 1000 m, 4e1981198219831984 500 m, 1000 m, 1500 m, 3 km. 1986 1987 1988 500 m, 1000 m, 1500 m, 3 km. 4e

Kategory:Dútsk reedrider
Kategory:Dútsk Olympysk kampioen
Kategory:Persoan berne yn 1961